Τρίφον Ιβάνοφ

Ο **Τρίφον Μαρίνοφ Ιβάνοφ** (Βουλγαρικά: Трифон Маринов Иванов, 27 Ιουλίου 1965 - 13 Φεβρουαρίου 2016) ήταν Βούλγαρoς διεθνής επαγγελματίας ποδοσφαιριστής που αγωνιζόταν ως κεντρικός αμυντικός.

Ο Ιβάνοφ έκανε το ντεμπούτο του με την Εθνική Βουλγαρίας το 1988, συμμετέχοντας σε 76 αγώνες και σκοράροντας 6 γκολ κατά την δεκαετή διεθνή του καριέρα. Έλαβε μέρος στα Παγκόσμια Κύπελλα του 1994 και του 1998, καθώς και στο Ευρωπαϊκό Πρωτάθλημα του 1996.

## Καριέρα σε συλλόγους
Ο Ιβάνοφ ξεκίνησε την καριέρα του στην Έταρ Βελίκο Τάρνοβο. Πραγματοποίησε το ντεμπούτο του σε επίπεδο ανδρών κατά την σεζόν 1983-84 του Α Ομίλου ενώ καθιερώθηκε σε αυτό το επίπεδο δύο χρόνια αργότερα. Ο Ιβάνοφ αγωνίστηκε σε 62 παιχνίδια σκοράροντας 7 τέρματα για την Έταρ στον Όμιλο Α.

Μετά από πέντε σεζόν στην Έταρ, ο Ιβάνοφ εντάχθηκε στην ΤΣΣΚΑ Σόφιας όπου και κατέκτησε δύο τίτλους Ομίλου Α, ένα Κύπελλο Βουλγαρίας και ένα Σούπερ Καπ Βουλγαρίας. Πραγματοποίησε το ντεμπούτο του με την ΤΣΣΚΑ στις 13 Αυγούστου του 1988, σε μία εντός έδρας νίκη με 5-1 επί της Μποτέφ Βράτσα. Ο Ιβάνοφ σκόραρε το πρώτο του γκολ για την ομάδα του στις 12 Οκτωβρίου του ίδιου έτους, σε μια ευρεία νίκη με 7-1 επί της Σλίβεν.

Τον Ιανουάριο του 1991, ο Ιβάνοφ μετακόμισε στην Ισπανία και στην Λα Λίγκα για λογαριασμό της Ρεάλ Μπέτις. Τελείωσε την σεζόν με 5 γκολ σε 20 αγώνες, με την Μπέτις να υποβιβάζεται στην Σεγούντα Ντιβισιόν. Παρότι άνηκε στην Μπέτις, κατά την διάρκεια της θητείας του παραχωρήθηκε δανεικός στις πρώην ομάδες του Έταρ και ΤΣΣΚΑ Σόφιας, πριν μεταγραφεί στην ελβετική Νεσατέλ Ξαμάξ το 1993.

Το 1995, ο Ιβάνοφ υπέγραψε με την Ραπίντ Βιέννης, με την οποία έφθασε μέχρι τον τελικό του Κυπέλλου Κυπελλούχων της σεζόν 1995-1996. Με την Ραπίντ, κατέκτησε επίσης την Μπούντεσλιγκα Αυστρίας.

## Διεθνής καριέρα
Οι διεθνείς διακρίσεις του Ιβάνοφ περιλάμβαναν και την συμμετοχή του στην εθνική ομάδα της Βουλγαρίας που έφτασε στην τέταρτη θέση του Παγκοσμίου Κυπέλλου του 1994 στις Ηνωμένες Πολιτείες Αμερικής. Συμμετείχε επίσης στο Euro του 1996 στην Αγγλία. Το γκολ του Ιβάνοφ επί της Ρωσίας στις 10 Σεπτεμβρίου 1997 στα προκριματικά του Παγκοσμίου Κυπέλλου του 1998, ήταν αυτό που εξασφάλισε την πρόκριση της Βουλγαρίας στο τουρνουά. Ο Ιβάνοφ σκόραρε έξι τέρματα σε 76 αγώνες κατά τη διάρκεια της δεκαετούς παρουσίας του στην Εθνική Βουλγαρίας.

Ο Ιβάνοφ ήταν γνωστός για τα μακρινά του σουτ και τις καλές εκτελέσεις φάουλ. Συγκεκριμένα στο Euro του 1996, εκτέλεσε περίπου 40-45 μακρινά σουτ τα οποία ήταν οριακά άστοχα.

## Θάνατος
Ο Ιβάνοφ πέθανε από καρδιακή προσβολή στις 13 Φεβρουαρίου 2016.

## Κληρονομιά
Το 2013, ένα βραζιλιάνικο ερασιτεχνικό τουρνουά έλαβε το όνομά του.

## Στατιστικά σταδιοδρομίας

### Διεθνές

:

## Διακρίσεις
**ΤΣΣΚΑ Σόφιας**

* Α Όμιλος Πρωταθλήματος Βουλγαρίας: 1988–89, 1989–90, 1991–92
* Κύπελλο Βουλγαρίας: 1988–89
* Σούπερ Καπ Βουλγαρίας: 1989

**Ραπίντ Βιέννης**

* Μπούντεσλιγκα Αυστρίας: 1995–96
* Κύπελλο Κυπελλούχων **φιναλίστ**:1995–96

**Βουλγαρία**

* Τέταρτη θέση στο Παγκόσμιο Κύπελλο: 1994

## Παραπομπές


## Εξωτερικοί σύνδεσμοι

* Το φόρο τιμής του David Squire από το Guardian (Βρετανία)
* BiographyΣτοΜηχανή επιστροφής  (αρχειοθετημένο 2005-11-08) 
* Profile at ExpertFootballΣτοΜηχανή επιστροφής  (αρχειοθετημένο 2012-02-13) 
* 
* 
* 

Κατηγορία:Βούλγαροι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Βουλγαρίας
Κατηγορία:Ποδοσφαιριστές Έταρ Βελίκο Τάρνοβο
Κατηγορία:Ποδοσφαιριστές Πάρβα Λίγκα (Βουλγαρία)
Κατηγορία:Ποδοσφαιριστές ΤΣΣΚΑ Σόφιας
Κατηγορία:Ποδοσφαιριστές Ρεάλ Μπέτις
Κατηγορία:Βούλγαροι ποδοσφαιριστές στο εξωτερικό
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Νεσατέλ Ξαμάξ
Κατηγορία:Ξένοι ποδοσφαιριστές στην Ελβετία
Κατηγορία:Ποδοσφαιριστές Ραπίντ Βιέννης
Κατηγορία:Ποδοσφαιριστές Μπουντεσλίγκα Αυστρίας
Κατηγορία:Ξένοι ποδοσφαιριστές στην Αυστρία
Κατηγορία:Ποδοσφαιριστές Αούστρια Βιέννης
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Θάνατοι το 2016